พท. ย้ำรบ.ต้องกระตุ้นศก.ในภาวะย่ำแย่ วอน กลับสู่ปชต. 
เพื่อไทย ย้ำ รัฐบาลต้องรู้จักใช้วิธีกระตุ้นเศรษฐกิจในภาวะย่ำแย่ ดังเช่นประเทศพัฒนาแล้ว อื่นๆ  วอน กลับสู่ประชาธิปไตยให้มีการเลือกตั้งโดยเร็ว ไม่ใช่อ้างปฏิรูปก่อนเลือกตั้ง แต่ที่ผ่านมาไม่มีอะไรเป็นชิ้นเป็นอัน   ,วันที่ 7 ส.ค. นางสาวอนุตตมา อมรวิวัฒน์ รักษาการรองเลขาธิการพรรคเพื่อไทย กล่าวว่า คณะทำงานเศรษฐกิจพรรคเพื่อไทย เห็นว่า เศรษฐกิจมีแนวโน้มที่จะตกต่ำลงเรื่อยๆ ตามที่ได้เคยเตือนไว้แล้ว โดยหน่วยงานหลายแห่งทั้งของราชการและของเอกชนได้ออกมาบอกแล้วว่า เศรษฐกิจไทยในปีนี้จะโตไม่ถึง 3 % ซึ่งยังโชคดีที่เงินเฟ้อในปีนี้ต่ำ มิเช่นนั้นอาจจะโต 0% ก็เป็นได้ และการส่งออกก็ลดต่ำลงเรื่อยๆ โดยล่าสุดกระทรวงพาณิชย์คาดการณ์ว่า การส่งออกในปีนี้อาจจะลดลง 3% และเมื่อถึงสิ้นปีอาจจะต่ำกว่าด้วยซ้ำ และหากโดนสหรัฐฯและอียู มีมาตรการแซงชั่นเพิ่มเติม จะยิ่งทำให้เศรษฐกิจทรุดต่ำลงกว่านี้ ดังนั้น หากไม่รีบกลับสู่ระบอบประชาธิปไตยโดยเร็ว โดยอ้างการปฏิรูปก่อนเลือกตั้ง ทั้งๆที่ยังไม่รู้ว่า จะปฏิรูปอะไร และ ไม่เห็นมีการปฏิรูปอะไรเป็นชิ้นเป็นอัน ในปีกว่าที่ผ่านมา เศรษฐกิจจะยิ่งทรุดลงเรื่อยๆ ประชาชนจะทนความลำบากกันไม่ไหว และการที่ทีมเศรษฐกิจของรัฐบาลออกมาบอกว่า เศรษฐกิจของโลกและของไทยไม่ดี จึงไม่กระตุ้นเศรษฐกิจ เป็นแนวคิดที่ผิดอย่างแน่นอน รัฐบาลควรที่จะต้องมีมาตรการกระตุ้นเศรษฐกิจในภาวะที่เศรษฐกิจแย่ เพื่อช่วยประคองไม่ให้เศรษฐกิจทรุดต่ำมากจนประชาชนเดือดร้อน เหมือนที่ สหรัฐ ยุโรป และญี่ปุ่นทำกัน เช่น การออก QE และไม่จำเป็นต้องกระตุ้นแล้วหากเศรษฐกิจฟื้นเพราะจะทำให้เกิดเงินเฟ้อได้เช่น สหรัฐฯหยุด QE หลังจากเศรษฐกิจฟื้น หากทีมเศรษฐกิจรัฐบาลไม่สามารถคิดในแนวนี้ได้ ประชาชนจะต้องลำบากกันอย่างมากต่อไปอีก
เพื่อไทย ย้ำ รัฐบาลต้องรู้จักใช้วิธีกระตุ้นเศรษฐกิจในภาวะย่ำแย่ ดังเช่นประเทศพัฒนาแล้ว อื่นๆ  วอน กลับสู่ประชาธิปไตยให้มีการเลือกตั้งโดยเร็ว ไม่ใช่อ้างปฏิรูปก่อนเลือกตั้ง แต่ที่ผ่านมาไม่มีอะไรเป็นชิ้นเป็นอัน   
เพื่อไทย,พท.,กระตุ้นเศรษฐกิจ,ภาวะย่ำแย่,กลับสู่ประชาธิปไคย,ปฏิรูปก่อนเลือกตั้ง,รัฐบาล,อนุตตมา อมรวิวัฒน์,รักษาการ รองเลขาธิการพรรคเพื่อไทย,คณะทำงานเศรษฐกิจพรรคเพื่อไทย,เศรษฐกิจทรุด,ข่าว,ไทยรัฐออนไลน์,ข่าวการเมือง